Likvideerijate esindusõiguse kohta tuleb märkida, et juhatuse liikmetest likvideerijate esindusõigus likvideerimise puhul ei muutu, välja arvatud juhul, kui põhikirjaga, osanike või aktsionäride otsuse või kohtulahendiga nähakse ette esindusõiguse muutumine ühiseks esinduseks või  ainuesinduseks. Samas kehtib ühise esinduse põhimõte osanike või aktsionäride otsusega või kohtulahendiga määratud likvideerijatele, kelle osas saab samuti põhikirjaga, osanike või aktsionäride otsusega või kohtulahendiga ette näha seaduses sätestatust erineva esindusõiguse jaotuse.